
kėdainių rajono savivaldybėS TARYBA

SPRENDIMAS

DĖL KĖDAINIŲ RAJONO SAVIVALDYBĖS BŪSTO IR SOCIALINIO BŪSTO NUOMOS MOKESČIO DYDŽIO APSKAIČIAVIMO
2020 m. vasario 28 d.  Nr. TS-44
Kėdainiai
   Vadovaudamasi Lietuvos Respublikos vietos savivaldos įstatymo 16 straipsnio 2 dalies 31 punktu, 18 straipsnio 1 dalimi, Lietuvos Respublikos civilinio kodekso 6.583 straipsnio 2 dalimi, Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos, patvirtintos Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos ir bazinio būsto nuomos ar išperkamosios būsto nuomos mokesčių dalies kompensacijos dydžio perskaičiavimo koeficiento patvirtinimo“ 3 ir           6 punktais, Kėdainių rajono savivaldybės taryba nusprendžia:
1. Nustatyti:
1.1. Ki pataisos koeficientą, rodantį socialinio būsto ar kito savivaldybės būsto būklę (nusidėvėjimą):
1.1.1. Ki = 1 – geros būklės socialinis būstas ar kitas savivaldybės būstas, kurio nusidėvėjimas neviršija 30 procentų;
1.1.2. Ki = 0,9 – patenkinamos būklės socialinis būstas ar kitas savivaldybės būstas, kurio nusidėvėjimas yra nuo 30 iki 45 procentų;
1.1.3. Ki = 0,8 – patenkinamos būklės socialinis būstas ar kitas savivaldybės būstas, kurio nusidėvėjimas yra nuo 45 iki 60 procentų;
1.1.4. Ki = 0,5 – blogos būklės socialinis būstas ar kitas savivaldybės būstas, kurio nusidėvėjimas yra didesnis kaip 60 procentų;
1.2.  T – amortizacinių atskaitymų normatyvą (metais) pastato nusidėvėjimui atkurti, apskaičiuojant socialinio būsto ar kito savivaldybės būsto nuomos mokestį:
1.2.1. mūrinių pastatų – 100 metų;
1.2.2. blokinių pastatų – 75 metai;
1.2.3. apmūrytų pastatų (medinių, medinių su karkasu, rąstinių) – 60 metų;
1.2.4. medinių, medinių su karkasu, rąstinių pastatų – 40 metų.
1.3. R – rinkos pataisos koeficientą, kuris taikomas savivaldybės būsto (išskyrus socialinį būstą) nuomos mokesčiui apskaičiuoti: 
1.3.1. R = 1,2 taikomą savivaldybės būsto nuomos mokesčio dydžiui pirmus metus apskaičiuoti, kai būstas nuomojamas vadovaujantis Lietuvos Respublikos paramos būstui įsigyti ar išsinuomoti įstatymo 20 straipsnio 6 dalimi;

1.3.2. R = 1,2 taikomą bendrabučių patalpų nuomos mokesčio dydžiui apskaičiuoti;
1.3.3. R = 2 taikomą savivaldybės būsto (išskyrus socialinį būstą) nuomos mokesčio dydžiui apskaičiuoti.

2. Pavesti Kėdainių rajono savivaldybės administracijos direktoriui organizuoti Kėdainių rajono savivaldybei nuosavybės teise priklausančių savivaldybės būstų ir socialinių būstų nuomos mokesčių apskaičiavimą pagal Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodiką, patvirtintą Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos ir bazinio būsto nuomos ar išperkamosios būsto nuomos mokesčių dalies kompensacijos dydžio perskaičiavimo koeficiento patvirtinimo“.
3. Pripažinti netekusiu galios Kėdainių rajono savivaldybės tarybos 2015 m. kovo 27 d. sprendimą Nr. TS-73 „Dėl pastatų amortizacinių atskaitymų normatyvo (metais) ir rinkos pataisos koeficiento Kėdainių rajono savivaldybės būsto ir socialinio būsto nuomos mokesčiui apskaičiuoti nustatymo“.
Šis sprendimas įsigalioja nuo 2020 m. liepos 1 d.

